ટંકારાના પીએસઆઈ ઝાલા તથા સ્ટાફે રાજકોટ રહેતા જયપાલસિંહ જાડેજાના સગા-સંબંધીઓને લાશ અને કારની ઓળખ માટે ટંકારા આવવાનું જણાવ્યું છે. કારમાં સળગી ગયેલ બન્ને લાશની ઓળખ મળે તેવા કોઈ પુરાવા પોલીસને મળ્યા નથી. કારમાંથી માત્ર એક બંગડી મળી છે, જેને આધારે પોલીસે તપાસ હાથ ધરી છે. અકસ્માતગ્રસ્ત કાર સળગી ઉઠી તે કારની નંબર પ્લેટમાં જીજે ૧૨ની સીરીઝ વંચાય છે અને આગળના નંબરો સ્પષ્ટ દેખાતા નથી. આ કાર કચ્છ-ભૂજની હોવાનું માની પોલીસે તે દિશામાં તપાસ હાથ ધરી છે. મૃતક પણ કચ્છ પંથકના હોવાનું મનાય છે. કારના નંબર મળ્યા બાદ મૃતકની ઓળખ થશે. વધુ તપાસ ટંકારાના પી.એસ.આઈ. ઝાલા ચલાવી રહ્યા છે.